**2o ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ ΓΛΥΦΑΔΑ,4/11/2020**

**Αρ.Πρ. 364**

**ΣΗΜΑΝΤΙΚΗ ΑΝΑΚΟΙΝΩΣΗ**

**ΕΝΗΜΕΡΩΣΗ ΓΟΝΕΩΝ ΚΑΙ ΚΗΔΕΜΟΝΩΝ**

**Η προγραμματισμένη ενημέρωση Γονέων και Κηδεμόνων, για την Πέμπτη 12 Νοεμβρίου 2020, ομάδα Β και για την Παρασκευή 13 Νοεμβρίου 2020 για την ομάδα Α, η οποία μετακινήθηκε, εξαιτίας της διεξαγωγής Σχολικού Συμβουλίου την 11η Νοεμβρίου 2020, λαμβάνοντας υπόψη αφενός την Πράξη Νο 6/25-09-2020 του Συλλόγου Διδασκόντων κι αφετέρου την επισήμανση για τη ραγδαία αύξηση των κρουσμάτων στην ελληνική επικράτεια, έγγραφο με αρ.πρ. 121/4-11-2020 του Συλλόγου Εκπαιδευτικών της Π.Ε. , καθώς και την εξαγγελία των αυστηρών μέτρων της πολιτείας, θα πραγματοποιηθεί,**

***ΑΠΟΚΛΕΙΣΤΙΚΩΣ ΚΑΙ ΜΟΝΟ ΜΕ ΤΗΛΕΦΩΝΙΚΗ ΕΠΙΚΟΙΝΩΝΙΑ.***

**Οι εκπαιδευτικοί του σχολείου, τις προαναφερθείσες ημερομηνίες, θα ευρίσκονται στη σχολική μονάδα, εντός εργασιακού ωραρίου τους, αυστηρά έως τις 14:00, για να εξυπηρετήσουν ιδιάζουσες, εξαιρετικές περιπτώσεις που χρήζουν και απαιτούν τη δια ζώσης επικοινωνία με τον γονέα και κηδεμόνα του μαθητή, προκειμένου να διευθετηθούν με τον βέλτιστο δυνατό τρόπο ζητήματα που έχουν ανακύψει.**

**Ευχαριστούμε θερμώς για την κατανόηση. Βιώνουμε δύσκολες, ιδιαίτερες συνθήκες λόγω covid-19 κι επιβάλλεται ευελιξία, προγραμματισμός και οργάνωση, προς όφελος πρωτίστως της ασφάλειας και υγείας των μαθητών μας.**

**Ευχόμαστε υγεία και θετική διάθεση στην προσωπική, οικογενειακή κι επαγγελματική σας ζωή!**

**Ο ΣΥΛΛΟΓΟΣ ΔΙΔΑΣΚΟΝΤΩΝ ΚΑΙ Η ΔΙΕΥΘΥΝΣΗ ΤΟΥ ΣΧΟΛΕΙΟΥ**